ai4bharat/Pralekha huggingface dataset:
وزارتِ تعلیم
بچوں کے لیے کثیر لسانی اور کثیر ثقافتی ماحول
نئی دہلی،27جولائی ، 2022/ قومی تعلیمی پالیسی ، 2020 میں کثیر لسانی اور کثیر ثقافتی تعلیم پر بہت زیادہ زور دیا گیا ہے۔ این سی ای آر ٹی نے بچپن کےاواخر کی دیکھ بھال ، تعلیم، اسکولی تعلیم ، ٹیچر کے ذریعےتعلیم اور تعلیم ِبالغاں کے میدان میں قومی نصابی لائحہ عمل کی تیاری کا کام شروع کیا ہے۔ اس سلسلے میں این ای پی 2020 سے 25 موضوعات لیے گئے ہیں جن پر ریاست اور قومی سطحوں پر توجہ دینے والے گروپ تشکیل دیئے گئےہیں۔ ان موضوعات میں - لسانی تعلیم، بھارت کے بارے میں معلومات، اقدار سے متعلق تعلیم وغیرہ شامل ہیں ، مزید یہ کہ این سی ای آر ٹی تین زبانوں انگریزی ، ہندی ، اردو میں نصابی کتابیں تیار کرتا ہے ۔ ریاستیں اور مرکز کے زیر انتظام علاقے ، مقامی ضرورتوں کے مطابق این سی ای آر ٹی کی نصابی کتابیں یا تو اختیار کرتے ہیں یا ان کی جزیات اختیار کرتے ہیں ۔ یہ ریاستیں اور مرکز کے زیر انتظام علاقے ان نصابی کتابوں کا ترجمہ اپنی زبانوں میں بھی کر لیتے ہیں۔ یہ نصابی کتابیں اور پڑھنے لکھنے کا دیگر مواد چار زبانوں ہندی، انگریزی، اردو اور سنسکرت زبانوں میں تیار کیا جاتا ہے ۔ اس کے علاوہ اسکولی تعلیم کے لیےمعلومات بہم پہنچانے سے متعلق ڈیجیٹل بنیادی ڈھانچہ  – جو ایک ڈیجیٹل آموزش کا وسیلہ ہے اور جو 36 زبانوں  میں پہلی سے 12ویں جماعت تک کے طلبا کے لیے ای لرننگ مواد پر مشتمل ہے۔
اس کے ساتھ ساتھ این سی ای آر ٹی نے کثیر لسانی اور کثیر ثقافتی ماحول سے بچوں سے روشناس کرانے کے مندجہ ذیل اقدامات کیے ہیں:
- ایک بھارت شریشٹھ بھارت شروع کیا گیا ہے – بھاشن سنگم پروگرام ، مادری زبانوں اور بھارتی زبانوں سے واقف کرانے اور انہیں فروغ دینے کےلیے شروع کیا گیا ہے۔
- ان زبانوں کے موجودہ تحریری مواد میں بھارتی زبانوں کی کہانیوں کے اچھے ترجمے شامل ہیں؛ جس سے سماج کے کثیر ثقافتی کردار سے واقفیت کی یقین دہانی ہوتی ہے۔
یہ جانکاری تعلیم کی وزیر مملکت محترمہ انّ پورنا دیوی نے راجیہ سبھا میں آج ایک تحریری جواب میں فراہم کی ۔
…..
ش ح ۔ اس۔ ت ح ۔
U - 8262
(Visitor Counter : 114
وزارات ثقافت
مہاشیوراتری آخری اشنان پریاگ راج کمبھ میں پوری عقیدت واحترام سے منعقد ہوا
نئی دہلی’5مارچ : پریاگ راج کمبھ کاآخری مقدس اشنان 4مارچ کو پورے مذہبی جوش وجذبے انجام پذیرہوا۔ بڑی تعداد میں عقیدتمندان گنگا، جمنااور دیومالائی سرسوتی کے سنگم پرسردی اوربارش پرواہ نہ کرتے ہوئے نصف شب سے ہی جمع ہونے لگے تھے ۔ اشنان الصباح ہی شروع ہوگیاتھا۔ پریاگ راج میلہ اتھارٹی نے زائرین کے سنگم اوردیگرمقامات پر گھاٹ بنائے تھے تاکہ اشنان کرنے والوں کو کسی طرح کوئی دقت نہ ہو۔ میلہ انتظامیہ نے تخمینہ لگایاتھاکہ اس موقع پرایک کروڑ عقیدتمندان ڈبکی لگانے کی غرض سے یہاں آسکتے ہیں ۔ عقیدت مندان کو سنگم تک لانے اورلے جانے کے لئے خصوصی ریل گاڑیوں اور بسوں کوخدمت میں لگایاگیاتھا۔ میلے کے علاقے میں اورباہربھی سلامتی کے وافرانتظامات کئے گئے تھے ۔ میلے کے علاقے میں موٹرگاڑیوں کا ممنوع تھا۔
وزارت اطلاعات ونشریات حکومت ہند ، کے سکریٹری جناب امت کھرے نے پریاگ راج کمبھ کادورہ کیااوروہ آل انڈیا ریڈیواور دوردرشن اورمیلے میں لگائی گئی بی اوسی نمائش کاجائزہ لیا۔ انھوں نے دیویہ اوربھوویہ کمبھ کامیابی کے لئے وزارت کی تمام میڈیااکائیوں کے کردار کی ستائش کی ۔ انھوں نے کہاکہ میڈیا اکائیوں نے کمبھ کے پیغام اورکمبھ کی تجویز میں اہم کرداراداکیاہے انھوںنے پریاگ راج کمبھ میں اپنا تعاون دینے والے تمام میڈیا یونٹ کے عملے کوایک تقریب میں اعزاز سے نوازنے کا اعلان کیا۔ انھوں نے آل انڈیا ریڈیواوردوردرشن دونوں قومی براڈکاسٹروں کے کردارکی تعریف کی اورمتعلقہ افسران اور فنکاروں سے ملاقات کی ۔ بی او سی نمائش میں جناب کھرے ایک لوک پروگرام میں شرکت اور کارکنان اورفنکاروں کے ساتھ تصویریں کھنچوائیں انھوں نے بیشترڈیجیٹل بورڈ دیکھے اور بابائے قوم مہاتما اورمرد آہن سردارولبھ بھائی پٹیل کونمائش میں خراج عقیدت پیش کیا۔
سٹرک ٹرانسپورٹ اور شاہراہوں کی وزارت
قومی شاہراہوں پر حادثہ کی وجہ سے جنگلی جانوروں کی موت
نئی دہلی، 10 فروری 2022:
سڑک نقل و حمل اور شاہراہوں کے مزکری وزیر جناب نتن گڈکری نے لوک سبھا میں ایک تحریری جواب کے تحت یہ اطلاع فراہم کی کہ سڑک نقل و حمل اور شاہراہوں کی وزارت نے جنگلاتی زندگی کے تحفظ کے لیے نیشنل بورڈ فار وائلڈ لائف  کے ذریعہ تجویز کردہ تمام تر ضروری اقدامات کیے ہیں۔ اس طرح کے حادثات سے بچاؤ کے لیے ماحولیات اور جنگلات کی وزارت  کے ذریعہ کیے گئے اہم اقدامات مندرجہ ذیل ہیں:
- وزارت جنگلی جانوروں کے مسکن کو بہتر بنانے سے متعلق کاموں کے لیے مختلف سرگرمیاں انجام دینے کی غرض سے مرکزی سطح پر اسپانسر شدہ اپنی اسکیموں  خصوصاً ’’پروجیکٹ ٹائیگر‘‘، ’پروجیکٹ ایلی فینٹ‘ اور ’ڈیولپمنٹ آف وائلڈ لائف ہیبی ٹیٹس ‘ کے ذریعہ ریاستوں اور مرکز کے زیر انتظام علاقوں کو سرمایہ فراہم کرتی ہے۔ ان کاموں میں خصوصی طور پر پانی کے قدرتی ذخائر کی بازبحالی، مصنوعی تالاب تیار کرنا، پانی کے گڑھے اور انسان جانور تصادم کو کم کرنے کے لیے محفوظ علاقوں میں مختلف مقامات پر خوراک/ چارے کے وسائل میں اضافہ کرنا شامل ہے۔
- وزارت نے محفوظ علاقوں اور ماحولیات کے لحاظ سے حساس علاقوں میں ڈائیورژن کے لیے تجاویز داخل کرنے کے لیے ریاستوں / مرکز کے زیر انتظام علاقوں کو ایڈوائزری جاری کی ہے۔ اس کے علاوہ وائلڈ لائف انسٹی ٹیوٹ آف انڈیا کی جانب سے تیار کردہ رہنما خطوط کی بنیاد پر جانوروں کی گزرگاہ کا منصوبہ تیار کیا گیا ہے ، یعنی جنگلاتی زندگی کے لیے لینئر بنیادی ڈھانچہ کے اثرات کو کم کرنے کے لیے اقدامات کیے گئے ہیں۔ یہ رہنما خطوط ماحولیات دوست بنیادی ڈھانچہ فراہم کرکے لینئر بنیادی ڈھانچہ کے ڈیزائن میں ترمیم کے لیے تجویز پیش کرتے ہیں جو کہ ان لینئر بنیادی ڈھانچوں میں جنگلاتی زندگی کی محفوظ نقل و حرکت کو یقینی بنائیں گے۔
- جنگلی جانوروں اور ان کے مسکن کی حفاظت کے لیے، وائلڈ لائف  ایکٹ 1972 کی تجاویز کے تحت،ملک بھر میں محفوظ علاقے، جیسے نیشنل پارک، جانوروں کی پناہ گاہیں، کنزرویشن ریزروز اور کمینوٹی ریزروز، جو کہ اہم جنگلاتی پناہ گاہوں پر احاطہ کرتے ہیں، قائم کیے گئے ہیں۔
- کھیتوں میں جنگلی جانوروں کے داخلے کو روکنے کے لیے فزیکل رکاؤٹوں جیسے خاردار تاروں کی باڑ، شمسی توانائی سے چلنے والی بجلی کی باڑ، کیکٹس کا استعمال کرتے ہوئے بائیو فینسنگ، باؤنڈری دیوار ، وغیرہ کی تعمیر/ کھڑا کرنا جیسے اقدامات شامل ہیں۔
- انسان۔ جنگلاتی زندگی کے تصادم سے نمٹنے کے لیے وزارت کے ذریعہ تمام ریاستوں کو 06 فروری 2021 کو ایک ایڈوائزری جاری کی گئی جس میں وہ اقدامات پیش کیے گئے ہیں جنہیں انسان۔جنگلاتی زندگی کے درمیان تصادم سے نمٹنے کے لیے ریاستوں کے ذریعہ اختیار کیا جا سکتا ہے۔ ان اقدامات میں باہمی تعاون پر مبنی بین شعبہ جاتی کاروائی، ریاست اور ضلع کی سطح کی کمیٹیوں کی تشکیل، تصادم کے سب سے زیادہ خطرے والے مقامات کی شناخت، معیاری طریقہ کار پر عمل آوری، اور ریپڈ رسپانس ٹیموں کا قیام شامل ہیں۔
جل شکتی وزارت
جل شکتی کے وزیر نے پانی کے تحفظ کو سوچھ بھارت جیسی عوامی تحریک بنانے پر زور دیا
سوچھ مہوتسو 2019 کاآغاز سوچھ سندر شوچالیہ ایوارڈس کے ساتھ ہوا
نئیدہلی۔24؍جون۔جل شکتی کے وزیر جناب گجیندر سنگھ شیخاوت نے سوچھ بھارت مشن کے طرز پر پانی کے تحفظ کو ایک عوامی تحریک کی شکل بنانے پر زور دیا ہے تاکہ زرعی، صنعتی اور گھریلو آبی مسائل کو حل کیاجاسکے۔
وزیر موصوف نے کہا کہ آج سے برسوں قبل کسی کو یہ یقین نہ ہوتا کہ بھارت میں صفائی ستھرائی کے عمل کا احاطہ 2019 تک 100 فیصد تک پہنچ جائیگا، آج محض ساڑھے چار برسوں میں ،جب سوچھ بھارت مشن کے تحت یہ عمل شروع ہوا تھا، یہ ہندسہ 39 فیصد سے بڑھ کر 99 فیصد تک پہنچ گیا ہے ۔ انہوں نے کہا کہ میں اس جن آندولن میں اپنا تعاون دینے والے آپ میں سے ہر ایک کے تئیں اظہار تشکر کرتا ہوں جنہوں نے پوری دنیا کے سامنے بھارت کو ایک مثال بنا کر پیش کیا ہے۔
وزیر موصوف نے کہا کہ دنیا کی 17 فیصد آبادی  کو پانی کی سپلائی کو یقینی بنانا جبکہ دنیا کا محض چار فیصد پانی ہمیں دستیاب ہے، ملک کے روبرو آئندہ کی چنوتی ہے۔ انہوں نے مزید کہا کہ انہیں پورا یقین ہے کہ وزیر اعظم کی بصیرت اور عوامی حمایت اور تعاون سے اس مشن کو بھی پایہ تکمیل تک پہنچایا جاسکتا ہے۔
وزیر موصوف سوچھ مہوتسو 2019 کے آغاز کے موقع پر اظہار خیال کررہے تھے۔ واضح رہے کہ یہ مہم سوچھ بھارت مشن کی کامیابی کے ایک جشن کے طو رپر شروع کی گئی ہے جس کا مقصد تمام تر شراکتداروں کو اعزاز سے نوازنا ہے جو اس مشن کو کامیاب بنانے میں سرگرم رہے ہیں۔ مہوتسو کا آغاز کرتے ہوئے سوچھ سندر شوچالیہ کے تحت کامیاب ہونے والوں کو وزیر موصوف نے دارالحکومت میں اعزاز سے نوازا۔ یہ مہوتسو اس طرح کا مہوتسو ہے جس کا اہتمام پینے کے پانی اور صفائی ستھرائی کے محکمے نے کیا ہے۔ جل شکتی کی وزارت مہاتما گاندھی کی 150ویں پیدائش کی سالگرہ یعنی 2 اکتوبر 2019 کو اسے پایہ تکمیل تک پہنچائے گی۔
سوچھ سندر شوچالیہ مقابلے کامقصد بیت الخلاء استعمال کرنے کے عمل کی حوصلہ افزائی اور اس کے ہمہ گیر استعمال کو بڑھاوا دینا ہے۔ یکم جنوری سے 31 جنوری 2019 کے دوران 1.34 کروڑ سے زائد بیت الخلاؤں پر پینٹ کیا گیا ، ان کی تزئین و آرائش کی گئی اور اس مہم کے تحت بھارت کے عوام نے ان کی مرمت وغیرہ میں حصہ لیا۔ اس معاملے میں بہترین کارکردگی والی ریاستوں اور اضلاع اور افراد کو اس مہم کو کامیاب بنانے کیلئے ایوارڈ دیا گیا۔
اس موقع پر اظہار خیال کرتے ہوئے پینے کے پانی اور صفائی ستھرائی کے محکمے ، وزارت جل شکتی کے سکریٹری جناب پرمیشورن ایّر نے کہا کہ 20 ہزار سے زائد ایوارڈ سوچھ مہوتسو مہم کے تحت مختلف طبقات کے افراد کو اس معاملے میں اپنا تعاون دینے کے اعتراف میں دیے جائیں گے۔ انہو ں نے مزید کہا کہ یہ مہم ایسی مہم ہے جس کے تحت بڑے پیمانے پر اطلاعات فراہم کی جائیں گی، لوگوں کو جانکاری فراہم کی جائے گی ان تک رابطہ قائم کیا جائیگا ، ضلعی اور ریاستی سطحوں پر باقاعدہ اس کا اہتمام کیا جائیگا اور سوچھتا کو نمایاں کرنے کیلئے قومی سطح پر بھی ایسا کیا جائیگا۔
اس موقع پر سوچھ مہوتسو ’’لوگو ‘‘ پر مشتمل ایک کتابچہ بھی وزیر موصوف نے جاری کیا۔ یہ کتابچہ سوچھ بھارت مشن کو نمایاں کرتا ہے اور اس کتاب کا نام رکھا گیا ہے ’’جب طباعت پر مشتمل میڈیا نے سوچھ بھارت کی داستان دوہرائی ‘‘ یہ کتابچہ سوچھ بھارت مشن 2014 کے بعد سے لیکر اب تک کی مختلف سرگرمیوں کےتحت حاصل کیے گئے سنگ میلوں کے میڈیا کووریج کی تالیف ہے۔
اس موقع پر سوچھ سندر شوچالیہ مقابلے کے فاتحین سمیت ریاست کے سکریٹری حضرات، مشن کے ڈائرکٹر حضرات، ضلعی کلکٹر، سرپنچ اور سوچھا گرہی افراد بھی موجود تھے۔
U-2577
(Visitor Counter : 62
وزیراعظم کا دفتر
وزیراعظم نے ایشیائی کھیلوں میں کانسی کا تمغہ جیتنے پر 10 میٹر ایئر پسٹل مردوں کی ٹیم کو مبارکباد پیش کی
وزیر اعظم جناب نریندر مودی نے صحیح نشانہ لگانے اور ٹیم ورک کی تعریف کی ہے جس کے ذریعہ ایشیائی کھیلوں 2022 میں ہندوستانی 10 میٹر ایئر پسٹل مردوں کی ٹیم نے کانسی کا تمغہ جیتا ہے۔
وزیر اعظم مودی نے پوڈیم فنش حاصل کرنے پر انیش بھان والا، وجے ویر سدھو اور آدرش سنگھ کی مضبوطی اور عزم کی تعریف کی۔
ٹیکسٹائلز کی وزارت
جناب پیوش گوئل نے نئی دہلی کے وانجیہ بھون میں انسان ساختہ فائبر کےلئے نو تشکیل شدہ ٹیکسٹائل ایڈوائزری گروپ  کی پہلی میٹنگ کی صدارت کی
پالیسٹر ویلیو چین یعنی پیوریفائیڈ ٹیریفتھلک ایسڈ ، کے لیے کیوسی او ،مونیو تھیلین گلائکول ، پولیسٹر فائبر اور یارن کا نفاذ سستی اور غیر ضروری درآمدات کو روکنے کے لیے جلد از جلد کیا جائے گا – جناب گوئل
گھریلو ایم ایم ایف فائبر مینوفیکچررز اور ڈاؤن اسٹریم انڈسٹریز کے اطمینان کے لیے انسان ساختہ فائبر کی قیمتوں کے بارے میں خدشات
پی ایل آئی مستفدین کی مدد کے لیے، ہر شریک کمپنی کو ٹیکسٹائل کی وزارت سے ایک نوڈل افسر تفویض کیا جائے گا
ٹیکسٹائل، کامرس اور صنعت، صارفین کے امور اور خوراک اور عوامی تقسیم کے مرکزی وزیر جناب پیوش گوئل نے نئی دہلی کے وانجیہ بھون میں نو تشکیل شدہ ٹیکسٹائل ایڈوائزری گروپ کے ساتھ پہلی میٹنگ کی۔ محترمہ رچنا شاہ، سکریٹری  نے ٹیکسٹائل ایڈوائزری گروپ کے ساتھ بات چیت کا آغاز کیا جس نے صنعتی ایسوسی ایشنز اور کونسلز بشمول اے ای پی سی ، ایس آر ٹی ای پی سی ، اے ایس ایف آئی ، اے ایم ایف آئی آئی ، سی پی ایم اے اور ایس آئی ایم اے سمیت صنعتی انجمنیں اور کونسلیں تشکیل دیں جو ٹیکسٹائل، کامرس اور پیٹرولیم اور قدرتی گیس کی وزارتوں کے سینئر عہدیداروں کے ساتھ پوری ایم ایم ایف ویلیو چین کی نمائندگی کریں گی۔
ایسوسی ایشن آف مین میڈ فائبر انڈسٹری آف انڈیا  اور ایسوسی ایشن آف سنتھیٹک فائبر انڈسٹری  نے اس شعبے کا جائزہ پیش کیا اور بڑے چیلنجوں جیسے کہ بنائی سے لے کر ملبوسات تک ڈاون اسٹریم ٹیکسٹائل ویلیو چین میں فریگمنٹیشن کی اعلیٰ ڈگری اور بڑھتی ہوئی درآمدات ایم ایف ایف خام مال  اور ایم ایم ایف یارن اور فیبرک  کو روکنے کے لیے حفاظتی اقدامات کی ضرورت کو پیش کیا۔ درآمد کی وجہ سے انسانی ساختہ فائبر کی غیر استعمال شدہ پیداواری صلاحیتوں کا اعلیٰ سطح پر تبادلہ خیال کیا گیا۔ اسٹیک ہولڈرز نے میٹنگ کے دوران ایم ایم ایف ویلیو چین کو مضبوط اور بہتر بنانے کے لیے مختلف ممکنہ حل تجویز کیے۔
بھارت میں پی ٹی اے اور ایم ای جی کی سستی درآمدات میں اضافے کے معاملات بھی زیر بحث آئے۔ جناب پیوش گوئل نے کہا کہ حکومت ایم ایم ایف مصنوعات پر تمام کوالٹی کنٹرول آرڈر  کے نفاذ کو تیز کرے گی۔ جناب گوئل نے مشورہ دیا کہ ویلیو چین کے مختلف طبقات کو سیکٹر کی مجموعی ترقی کے لیے ایک دوسرے کی ضروریات اور چیلنجوں کے لیے معاون بننے کی ضرورت ہے۔
جناب گوئل نے انسانی ساختہ فائبر  ملبوسات، ایم ایم ایف فیبرکس اور تکنیکی ٹیکسٹائل کی مصنوعات کے لیے پروڈکشن لنکڈ انسینٹیو  اسکیم کا حوالہ دیا، جو کہ گھریلو ایم ایم ایف سیکٹر کے سائز اور پیمانے کو بڑھانے کے لیے حکومت کی اہم مداخلت کے طور پر ہے اور اس مقصد کے لیے خصوصی طور پر نامزد وزارت ٹیکسٹائل افسران کے ذریعے پی ایل آئی مستفیدین کو ہینڈ ہولڈنگ سپورٹ فراہم کرنے کی یقین دہانی کی۔
ایس آئی ایم اے نے اسپنرز کی جانب سے ایڈوانس آتھرائزیشن اسکیم کے تحت معیاری ان پٹ آؤٹ پٹ کے اصولوں پر نظر ثانی کا مسئلہ اٹھایا۔ ایس آر ٹی ای پی سی نے فیبرک اور میک اپس کی جانب سے معیاری پروسیسنگ اور فضلے کی صفائی کی سہولیات کے لیے صلاحیتوں کی کمی کا مسئلہ اٹھایا۔ اے ای پی س ی نے اعلیٰ معیار کے پراسیس شدہ کپڑے کی دستیابی کی کمی کا مسئلہ بھی اٹھایا۔
صنعت کے شراکت داروں نے ایم ایم ایف انڈسٹری کے مسائل کو حل کرنے کے لیے مشترکہ کوششوں کی ضرورت کو تسلیم کیا اور ہندوستانی ایم ایم ایف سیکٹر کی ترقی کو تیز رفتاری سے آگے بڑھانے کے لیے ایک دوسرے کی حمایت اور ہاتھ تھامنے کا عہد کیا۔
کیمیکلز اور فرٹیلائزر کی وزارت
ایچ آئی ایل  لمیٹیڈ نے مالی سال 21-2020 کی پہلی دو سہ ماہی میں برآمدات میں 65 فیصد کا اضافہ درج کیا
نئی دہلی، 30 /اکتوبر 2020 ۔ کیمیکل اور کھاد کی وزارت کے محکمہ کیمیکل اور پیٹرو کیمیکل کے ماتحت پی ایس یو ، ایچ آئی ایل  لمیٹیڈ نے موجودہ مالی سال  کی پہلی دو سہ ماہی میں برآمدات میں نمایاں اضافہ درج کیا ہے۔ کمپنی نے کہا ہے کہ اس نے پچھلے مالی سال کے اپریل۔ستمبر کے مہینے کے مقابلے اپریل۔ستمبر 2020 میں برآمدات میں 65 فیصد کا اضافہ درج کیا ہے۔
کمپنی نے یہ نمایاں کامیابی جنوبی افریقہ کے ممالک ، لاطینی امریکہ اور ایران کو اسی مدت کے دوران بڑی مقدار میں ڈائی کلورو ڈائی فینائل ٹرائی کلورو ایتھین  اور ایگروکییمیکل بھیجنے کی وجہ سے حاصل کی ہے۔
کیمیکلس اور کھاد کے مرکزی وزیر جناب ڈی وی سدانند گوڑا نے ایچ آئی ایل  لمیٹیڈ کی ٹیم کی کوششوں کی تعریف کرتے ہوئے کہا کہ ‘‘ پچھلے سال کے مقابلے میں مالی سال 21-2020 کی پہلی دو سہ ماہی میں 65 فیصد کی شاندار ترقی حاصل کرنے کے لئے ہندوستان انسیکٹی سائڈس لمیٹیڈ  مینجمنٹ اور ان کی ٹیم کو مبارکباد ۔’’
ایچ آئی ایل نے پچھلے سال کی 375.5 میٹرک ٹن کی پیداوار کے مقابلے رواں مالی سال کی پہلی دو سہ ماہی میں میلاتھیان ٹیکنیکل کی اب تک کی سب سے زیادہ پیداوار 530.10 میٹرک ٹن درج کی ہے۔
کمپنی نے پہلی دو سہ ماہی میں مصنوعات کی سب سے زیادہ فروخت بھی درج کی ہے اور ویکٹر کنٹرول پروگرام کے لئے ملک بھر کے متعدد اداروں ، جیسے وزارت زراعت کے لوکسٹ کنٹرول پروگرام اور میونسپل کارپوریشن کو پوری مقدار سپلائی کی ہے۔
وزیراعظم کا دفتر
وزیراعظم نے بوئنگ کے سربراہ اور سی ای او ڈیوڈ ایل کالہن سے ملاقات کی
وزیراعظم جناب نریندر مودی نے 23 جون 2023 کو، واشنگٹن ڈی سی میں بوئنگ کے سربراہ اور سی ای او جناب ڈیوڈ ایل کالہن سے ملاقات کی۔
وزیر اعظم اور جناب کالہن نے بھارت میں ہوابازی کے شعبے میں بوئنگ کی زیادہ سے زیادہ شراکت پر تبادلہ خیال کیا، جس میں ہوائی جہازوں کے رکھ رکھاؤ، مرمت اور اوور ہال شامل ہیں۔ وزیراعظم نے بوئنگ کو ، بھارت میں خلائی مینوفیکچرنگ کے شعبے میں سرمایہ کاری کرنے کے لئے بھی مدعو کیا۔
جدید اور قابل تجدید توانائی کی وزارت
قابلِ تجدید توانائی كے فروغ كی ایجنسی كی جانب سے نئی دہلی كے مشرقی قدوائی نگر میں پیپر لیس بزنس سینٹر كا آغاز
قابلِ تجدید توانائی كے فروغ كی ہندوستانی ایجنسی نے جو حکومت ہند کا  كا ایک منی رتن ادارہ ہے اور نئی اور قابل تجدید توانائی کی وزارت کے انتظامی کنٹرول کے تحت ہے، نئی دہلی كے مشرقی قدوائی نگر میں واقع این بی سی سی آفس کمپلیکس میں ایک جدید ترین بزنس سینٹر قائم کیا ہے۔ نئے دفتر میں کاغذ کے استعمال کو ختم کرنے اور پوری تنظیم میں مؤثر ڈیجیٹل ورک فلو کو فروغ دینے کے لیے جدید ٹیکنالوجی اور اختراعی طریقے اختیار کیے گئے ہیں۔ پائیدار طریقوں کے لیے قابلِ تجدید توانائی كے فروغ كی ہندوستانی ایجنسی کے عزم میں ایک اہم سنگ میل كی حیثیت ركھنے والے یہ اس دفتر كا جو مکمل طور پر کاغذ کے بغیر کام کرنے کے لیے ڈیزائن کیا گیا ہے، قابلِ تجدید توانائی كے فروغ كی ہندوستانی ایجنسی کے چیئرمین اور منیجنگ ڈائریکٹر، پردیپ کمار داس نے آج 24 جون 2023 کو چیف فنانشل آفیسر آر سی شرما اور کمپنی کے دیگر سینئر افسران اور ملازمین کی موجودگی میں افتتاح کیا۔
قابلِ تجدید توانائی كے فروغ كی ہندوستانی ایجنسی کا پیپر لیس كام كا طریقہ اپنانے كا مقصد اپنے کاربن فوٹ پرنٹ کو کم کرنا، كچرا كم نكالنا اور ماحول کے تحفظ میں اپنا كردار ادا كرنا ہے۔ قدوائی نگر میں نئے دفتر کو انتہائی احتیاط سے ڈیزائن کیا گیا ہے تاکہ ایك ایسا ماحول پیدا کیا جا سکے جو پیداور، اشتراك ِ عمل اور ملازمین کی فلاح و بہبود کے لیے سازگار۔ یہ اعلی درجے کی سہولیات جیسے یوگا، مراقبہ، اور تندرستی کی سرگرمیوں کے لیے مخصوص جگہوں سے آراستہ ہے تاكہ ملازمین اپنی جسمانی اور ذہنی تندرستی کو ترجیح دینے کے قابل بن سكیں۔
نئے دفتر کا افتتاح کرتے ہوئے سی ایم ڈی پردیپ کمار داس نے آج کی دنیا میں پائیدار طریقوں کی اہمیت کو اجاگر کیا اور قابلِ تجدید توانائی كے فروغ كی ہندوستانی ایجنسی کے مشن کے لیے ملازمین کی غیر متزلزل وابستگی کی ستائش کی۔ انہوں نے اس سنگ میل کو حقیقت بنانے میں شامل ہر فرد کا شکریہ ادا کیا اور كہا كہ ہمارے نئے پیپر لیس آفس کا افتتاح قابلِ تجدید توانائی كے فروغ كی ہندوستانی ایجنسی کی قابل تجدید توانائی پروجیکٹ فنانسنگ کے شعبے میں مثالی رہنمائی کی مسلسل کوششوں کا ثبوت ہے۔ اپنی آپریشنل کارکردگی اور ماحولیاتی تحفظ کو بڑھانے کے لیے پائیدار طریقوں اور فائدہ اٹھانے والی ٹیکنالوجی کی تائید کرنے پر خوشی محسوس ہو رہی ہے۔
طریقِ عمل كی راہ کو ہموار کرنے، کاغذی کارروائی کو کم سے کم کرنے اور ڈیجیٹل پلیٹ فارم کا فائدہ اٹھانے كا آئی آر ای ڈی اے کا مقصد قابل تجدید توانائی کے اقدامات کی مالی اعانت اور نفاذ کو تیز کرنا ہے اور انجام كار ہندوستان میں صاف ستھری توانائی کا انقلاب لانے میں اپنا كردار ادا كرنا ہے۔
نئی دہلی میں اپنے رجسٹرڈ اور کارپوریٹ آفس کے علاوہ، آئی آر ای ڈی اے نے اسٹریٹجک طور پر ممبئی، چنئی، حیدرآباد، بنگلورو، بھونیشور اور گوہاٹی میں بھی واقع اپنے برانچ دفاتر کے ساتھ اپنی رسائی کا دائرہ وسیع كیا ہے۔
الیکٹرانکس اور اطلاعات تکنالوجی کی وزارت
سینیئر آئی اے ایس افسر امت اگروال نے یو آئی ڈی اے آئی کے سی ای او کا عہدہ سنبھالا
سینیئر انڈین ایڈمنسٹریٹو سروس  افسر جناب امت اگروال نے پیر کو یونیک آئیڈینٹی فکیشن اتھارٹی آف انڈیا  کے چیف ایگزیکٹیو آفیسر  کا عہدہ سنبھال لیا ہے۔ وہ چھتیس گڑھ کیڈر سے 1993 بیچ کے آئی اے ایس افسر ہیں۔
انڈین انسٹی ٹیوٹ آف ٹیکنالوجی، کانپور سے فارغ التحصیل، وہ مرکز اور چھتیس گڑھ اور مدھیہ پردیش کی ریاستوں میں کئی اہم عہدوں پر فائز رہے۔
یو آئی ڈی اے آئی میں بطور سی ای او شامل ہونے سے پہلے، وہ الیکٹرانکس اور انفارمیشن ٹیکنالوجی کی وزارت  میں ایڈیشنل سکریٹری کے عہدے پر فائز تھے۔ اس سے پہلے وہ وزارت خزانہ میں ایڈیشنل سیکرٹری اور جوائنٹ سیکرٹری تھے۔
چھتیس گڑھ میں، انھوں نے فنانس سکریٹری اور دیگر عہدوں کے علاوہ ریاستی حکومت میں کمرشل ٹیکس اور ٹیکنیکل ایجوکیشن کے محکموں کے انچارج سیکرٹری کے طور پر بھی خدمات انجام دی ہیں۔
کامرس اور صنعت کی وزارتہ
صنعت کاری کے رجحان کو فروغ دینے کی غرض سے اسٹارٹ اپ انڈیا اختراعی ہفتے کے تیسرے دن ورک شاپس اور ویبنارس منعقد کئے گئے
اسٹارٹ اپ انڈیا جدت طرازی ہفتہ کے تیسرے دن ویبنارس اور ورک شاپس سمیت متعدد تقریبات کا کامیابی سے انعقاد کیاگیا ، تاکہ پورے ملک میں صنعت کاری کے رجحان کو فروغ دیاجاسکے ۔
اسٹارٹ اپ انڈیا نے مرکزی حکومت کی وزارتوں اورسرکاری ملکیت کے کاروباری اداروں پی ایس یوز کے ساتھ اسٹارٹ اپس اورجدت طرازی کے بارے میں ایک گول میز کانفرنس کا انعقاد کیا ، تاکہ بھارت میں جدت طرازی ، اختراعات اورصنعت کاری کے رجحان کو پروان چڑھانے کے لئے وزارتوں کی موجودہ پالیسیوں کو مستحکم بنایاجاسکے ۔ 19سے زیادہ وزارتوں اورپی ایس یوز نے دستیاب موقعوں کے بارے میں غوروخوض کیااور بھارت میں اسٹارٹ اپ ایکونظام کی ترقی کی غرض سے مستقبل کے لائحہ عمل کے بارے میں تبادلہ خیال کیا۔
اسٹارٹ اپ انڈیا نے ‘‘حکومت ، جدت طرازی کے ایک معاون کی حیثیت سے ’’ کے موضوع پر ایک ویبنار کے انعقاد کی میزبانی کی ہے ۔ شعبے کے ماہرین کی قیادت میں منعقدہ اس ویبنارمیں قواعد وضوابط میں اصلاحات ، سرکاری خرید اورجدت طرازی سے متعلق تلاش وجستجو کے ذریعہ ، حکومت کی جانب سے اداکئے جانے والے معاون کردار پرتوجہ مرکوز کی گئی ۔ اس ویبنار کو یہاں ملاحظہ کیاجاسکتاہے ۔
آئی آئی ایم لکھنؤ انٹرپرائز انکوبیشن سینٹرنے خواتین کو کاروباری رہنماؤں کے طورپر بااختیار بنانے اور معاونت فراہم کرنے کی غرض سے ، ایک ورک شاپ کا انعقاد کیا۔ اس تقریب کے لئے 250سے زیادہ خاتون بانی صنعت کاروں نے اپنا اندراج کرایاتھا۔
جدت طرازی سے متعلق نیٹ ورک کے لئے ٹی گلوبل ایکسی لیریٹر نے اسٹارٹ اپ انڈیا ، کٹس اوراسٹارٹ اپ کرناٹک کے اشتراک سے بینگلور و میں ‘‘ایک ہمہ گیر اور پائیدار مستقبل کی تعمیر ’’ کے موضوع پرایک اسٹارٹ اپ علمی مذاکرہ اورمشاورت کاانعقاد کیاتھا۔
ٹکنالوجی بزنس انکوبیٹرس  تھنجاوور نے ‘‘آئی پی آر کے بنیادی نکات ، پیٹنٹ سے متعلق بھارت کے قوانین اورایس آئی پی پی اسکیم ’’ کے موضوع پرایک فزیکل ورک شاپ کی میزبانی کی ۔ اس ورک شاپ میں گریڈ مارکس ، پیٹنٹس ، تجارتی رازداریوں ، تعمیر اورترتیب سے متعلق ڈیزائن ،صنعتی ڈیزائن اورکاپی رائٹس یعنی جملہ حقوق یاحق اشاعت کی رو سے محفوظ رکھنے سے متعلق موضوعات کا احاطہ کیاگیا۔
اتراکھنڈ کے شہر رڑکی میں ٹکنالوجی انکوبیشن اینڈ انٹرپرینیور شپ ڈیولپمنٹ سوسائٹی نے ایک تقریب کا انعقاد کیا ، جس میں شرکاکو اسٹارٹ اپ کی دنیامیں تازہ ترین رجحانات اوربہترین طورطریقوں سے سیکھنے کاایک بہترین موقع فراہم ہوا۔
احمد آباد یونیورسٹی سپورٹ فاؤنڈیشن نے ای چائے  کی ساجھیداری میں ایک فزیکل پینل مباحثہ کا انعقاد کیا، جس کا موضوع تھا :‘‘آپ کے اسٹارٹ اپ کے لئے شروعاتی گاہکوں کی تلاش ’’۔اس پینل مباحثہ کے مقررین نے اسٹارٹ اپ سے متعلق اپنے سفرکے تجربات بیان کئے اوراس سفرکے ابتدائی مرحلے میں گاہکوں کی تلاش اورحصولیابی کے بارے میں بصیرت افروزمعلومات فراہم کیں ۔
اے آئی سی ریزبزنس انکوبیٹرپرائیویٹ لمیٹڈ کو ئمبٹور ایک تین روزہ تقریب کا انعقاد کررہاہے ، جس کاموضوع ہے :‘‘ اسٹارٹ اپ :طویل جوکھوں بھراسفر’’اس کے علاوہ ‘‘ایک اسٹارٹ اپ قائم کرنے سے متعلق اقدامات ’’ کے موضوع پرمفید معلوماتی جانکاری فراہم کرنے والے ایک ویبنار کا بھی انعقاد کیاگیا۔ جس کے دوران کوئی خیال وضع کرنے اوراسے درست ثابت کرنے ، ایک کاروباری ماڈل تیارکرنے اورکلیدی نوعیت کی حامل ساجھیداری پروان چڑھانے پرتوجہ مرکوز کی گئی ۔ تمل ناڈو ، پنے اوراڈیشہ کے 10سےزیادہ کالجوں کے 200سے زائد طلباء نے اس تقریب میں حصہ لیا۔
وزارت ماہی پروری، مویشی پروری و ڈیری
ماہی گیری ، مویشیوں کے افزائش نسل اور ڈیئری کے مرکزی وزیر نے اتر پردیش کے مویشیوں کی افزائشِ نسل اور ڈیئری کے وزیر کے ساتھ ایک جائزہ میٹنگ کی صدارت کی
نئی دہلی،07 ستمبر،2021 /اتر پردیش کے مویشیوں کی افزائشِ نسل اور ڈیئری کے وزیر کے ساتھ ایک جائزہ میٹنگ منعقد کی گئی ۔ یہ میٹنگ ماہی گیری، مویشیوں کےا فزائش نسل اور ڈیئری کے مرکزی وزیر کی صدارت میں منعقد کی گئی۔ وزیر مملکت ڈاکٹر سنجیو کمار بالیان اور ماہی گیری ، مویشیوں کے افزائش نسل اور ڈیئری کے وزیر مملکت ڈاکٹر ایل موروگن نے دونوں طرف کے سینئر افسران کے ساتھ میٹنگ میں شرکت کی۔
مرکزی وزیر نے ریاست میں مویشیوں کی افزائش نسل اور ڈیئری اسیکموں پر عمل درآمد کا جائزہ لیا اور مویشیوں کی افزائش نسل اور ڈیئری کے سلسلے میں تجاویز کا جائزہ لیا۔
جائزہمیٹنگمیںمرکزیوزیرنےاسباتپرزوردیاکہبریڈرفارمانٹرپرائززاورچارےکےشعبےسےمتعلقکاروباریاداروںکیاسکیمیںمویشیوں،ڈیری،پولٹری،بھیڑ،بکری،سوروغیرہکوبہترمعاشفراہمکریںگی۔ بےروزگارنوجوانوںکےلیےمزیدمواقعپیداکرکےدیہیکاروبارکوبھیفروغملےگا۔ انہوںنےوزیرمملکتکومشورہدیاکہوہجانوروںکیموجودہانشورنسکومزیدوسعتدیںاورکسانکریڈٹکارڈ  کوفروغدیں۔
انہوں نے مویشیوںاورپولٹری  کوبیماریوںسےبچانےکےلیےان میں حفاظتیٹیکےلگانے،ویٹرنریسروسزمیںصلاحیتبڑھانے،جانوروںکیبیماریوںکینگرانیاورویٹرنریبنیادی ڈھانچے کومضبوطبنانےاورکسانوںکے گھر پر ہی مویشیوں سے متعلق صحت خدمات دستیاب کرانے کے لیے ملک میں موبائل مویشی طبی یونٹوں کے قیام پر زور دیا۔
مرکزی وزیر نے زور دے کر کہا کہ مرکزی حکومت اور اتر پردیش کے ریاستی گورنر کو ریاست میں مویشیوں کے شعبے کی مزید نشو و نما میں تیزی لانے کے لیے ایک دوسرے کے ساتھ مل کر کام کرنا چاہیے۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8762
(Visitor Counter : 97